b"\n_START_ARTICLE_\nN\xc3\xb2rdic-ga\xc3\xa8lics\n_START_SECTION_\nIsl\xc3\xa0ndia i les Illes Feroe\n_START_PARAGRAPH_\nTal com es recull a Landn\xc3\xa1mab\xc3\xb3k (llibre de l'Assentament) hi va haver una pres\xc3\xa8ncia de papar en Isl\xc3\xa0ndia abans de l'arribada de la colonitzaci\xc3\xb3 escandinava, m\xc3\xa9s o menys confirmat pels comentaris de Dicuil. Malgrat tot, a falta de registres arqueol\xc3\xb2gics \xc3\xa9s una conjectura emparada nom\xc3\xa9s per escrits contemporanis encara que \xc3\xa9s cert que tant Isl\xc3\xa0ndia com les illes Feroe van tenir una important pres\xc3\xa8ncia de n\xc3\xb2rdic-ga\xc3\xa8lics, b\xc3\xa9 com a colons, esclaus, servents o esposes. A aquesta poblaci\xc3\xb3 nomenada Vestmen (Gaels), un apel\xc2\xb7latiu que es conserva a la ciutat feroesa de Vestmanna, i Vestmannaeyjar a Isl\xc3\xa0ndia on es diu que arribaven els thralls (esclaus) irlandesos que fugien de la seva captivitat. Tanmateix, Vestman pot referir-se nom\xc3\xa9s als colons procedents de les illes occidentals escandinaves._NEWLINE_A les sages n\xc3\xb2rdiques apareixen diversos personatges d'origen ga\xc3\xa8lic, per exemple Nj\xc3\xa1ll \xc3\x9eorgeirsson de la saga de Nj\xc3\xa1l. Niall \xc3\xa9s un nom propi d'origen ga\xc3\xa8lic. Patreksfj\xc3\xb6r\xc3\xb0ur a Isl\xc3\xa0ndia, t\xc3\xa9 el seu origen en el nom Padraig. I diversos empla\xc3\xa7aments tenen noms relacionats amb els monjos n\xc3\xb2rdic -ga\xc3\xa8lics papar, a Isl\xc3\xa0ndia i les illes Feroe. _NEWLINE_Gr\xc3\xadmur Kamban, considerat el descobridor i primer colon de les illes Feroe, va poder ser d'origen n\xc3\xb2rdic -ga\xc3\xa8lic. Segons la saga Faereyinga el primer colon a assentar-se a les Illes Feroe va ser Kamban - Hann bygdi fyrstr F\xc3\xa6reyar, que al costat dels seus seguidors va obligar als anacoretes (papar) a l'abandonament de les seves posicions. El sobrenom Kamban t\xc3\xa9 probablement un origen ga\xc3\xa8lic i una interpretaci\xc3\xb3, \xc3\xa9s que es refereixi a una certa malformaci\xc3\xb3 f\xc3\xadsica, encara que tamb\xc3\xa9 pot referir-se a una condici\xc3\xb3 atl\xc3\xa8tica i valor com a esportista. \xc3\x89s for\xc3\xa7a probable que fos un jove procedent de la  Irlanda v\xc3\xadkinga i segons la tradici\xc3\xb3 local el seu establiment va ser en Funningur, Eysturoy."